ང་རང་ཚེར་མའི་ལམ་དུ་ཞུགས་ནས་ཕལ་ཆེར་ལོ་ངོ་བརྒྱད་ཙམ་འགོར།མི་ལོ་དེ་དག་གི་རིང་ལ་ཅི་ཞིག་བཤད་འདོད་ཀྱི་སྤོབས་པ་མེ་རི་ལྟར་འཕྱུར་ཞིང་ཅི་ཞིག་འབྲི་འདོད་ཀྱི་ངར་ཤུགས་ཆུ་ཁོལ་བཞིན་གདུས།ཁོ་བོའི་ལྟ་ཚུལ་ལམ་བསམ་བློ་དེ་དག་ནི་ཕྱི་ནང་ཉིས་ཆ་ནས༸སྨིན་པ༸ཞིག་གཏན་ས་མ་ཡིན་ནའང་།འདི་ནི་རང་ཉིད་ཀྱི་སྒེར་ཚུགས་དང་རང་དབང་གི་བསམ་གཞིག་ཅིག་ཏུ་ཁོ་བོས་འདོད།རང་གི་དྲན་ཚུལ་ལམ་ལྟ་ཚུལ་དེ་དག་སྔ་རྗེས་སུ་དེབ་ཏུ་བཅོས་ཏེལོར༸མི་གཞིའི་སྙིང་སྟོབས༸བཀྲམ་པ་དང་།ལོར༸ཁུ་སུམ་ཁད་ཀྱིས་དཀྲོག༸བཀྲམ་པ་ཡིན།ད་ཐེངས་ཀྱངལོའི་བར་ཀྱི་བྲིས་རྩོམ་དག་ཕྱོགས་གཅིག་ཏུ་བསྒྲིགས་པ་དེབ་ཆུང་འདི་རུ་གྲུབ།དེས་ན།འདི་ནི་གཞོན་སྐྱེས་སྨྲ་བརྗོད་པ་ཞིག་གིས་མི་ཡུལ་ལ་ཕུལ་བའི་ཟས་རིན་ཙམ་ཟེར་ནའང་ཆོགམི་རིགས་ལ་ཕུལ་བའི་ལེགས་སྐྱེས་ཟེར་ནའང་ཆོགམི་རིགས་ལ་ཕུལ་བའི་ལེགས་སྐྱེས་ཙམ་ཟེར་ནའང་ཆོགགང་ལྟར་ད་ནི་དེབ་ཆུང་འདི་ཀློག་པོ་དག་གི་སྤྱན་སྔར་འབུལ་རྒྱུ་བྱུང་བ་ལ་གནས་སྐབས་སུ་རང་ཉིད་ཀྱི་རྡོག་ཕྲེས་ལྩི་མོ་ཞིག་ཕྲག་ནས་ཕོགས་ཟིན་པ་ལྟ་བུའི་དགའ་ཚོར་ཞིག་སྐྱེས་འོང་།ལེགས་ཉེས་དཔྱད་འཇོག་གི་རྒྱ་མ་ནི་སྤྱན་དཀྱུས་ཡངས་པའི་ཀློག་པོ་རྣམས་ཀྱི་ལག་ཏུ་ཡོད་པས་དེབ་ཆུང་འདིའི་བཟང་ངན་གྱི་ལྩི་ཡང་དེ་ཁྱེད་ཚོས་གཞལ་རོགས་གནང་།